Rusia sare în ajutorul rebelilor houthi. Moscova a antrenat luptătorii și ar fi vrut să le trimită și echipamente militare. Arabia Saudită a intervenit
Rusia nu stă departe de conflictele din Orientul Mijlociu. Moscova se pregătea să trimită rebelilor houthi mai multe echipamente militare, la finalul lunii iulie, dar a fost oprită de Arabia Saudită. În această ecuație, au intrat și Statele Unite, care ar fi intervenit pe lângă saudiți pentru a le cere să convingă rușii să renunțe la planurile de a-i ajuta pe rebelii houthi din Yemen, care desfășoară atacuri constante asupra navelor comerciale din Marea Roșie.